3-1

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และปัจจัยสำคัญในการประกอบธุรกิจ

1.  ลักษณะผลิตภัณฑ์กลุ่มธุรกิจ NGV

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ได้ผลิตและจำหน่ายรถยนต์ที่ใช้ก๊าซธรรมชาติ (NGV) ซึ่งเป็นรถโดยสารขนาดเล็ก,
ขนาดกลางและขนาดใหญ่มีขนาดดังนี้

1.  รถรุ่น KLQ-6601C , KLQ-6608C เป็นรถ Mini Coach ขนาด 6 เมตร
    บริการผู้โดยสารสูงสุดจำนวน 18 ที่นั่ง ด้วยเครื่องยนต์ใช้ก๊าซธรรมชาติ (CNG)
    ปรับระดับเก้าอี้ได้ทั้งผู้โดยสารและคนขับ ห้องเก็บสัมภาระกว้างขวางใช้งานสะดวก
    เหมาะสำหรับเป็นรถโดยสารและบริการท่องเที่ยว
    เพื่อตอบสนองทุกความต้องการของผู้โดยสาร

2.  รถรุ่น KLQ-6856C เป็นรถ Coach ขนาด 8.40 เมตร บริการผู้โดยสารสูงสุดจำนวน 31
    ที่นั่ง ด้วยเครื่องยนต์ใช้ก๊าซธรรมชาติ (CNG) ส่งเสริมการประหยัดพลังงานและลดค่าใช้จ่าย
    เพลิดเพลินกับการเดินทางด้วยระบบ Audio เต็มรูปแบบ
    เหมาะสำหรับให้บริการรถโดยสารประจำทาง บริการท่องเที่ยว บริการรับ-ส่งพนักงาน
    นักเรียน เพื่อตอบสนองทุกความต้องการของผู้โดยสารอย่างแท้จริง

3.  รถรุ่น KLQ-6920GC เป็นรถ City Bus ขนาด 9.2 เมตร บริการผู้โดยสารสูงสุดจำนวน
    28 ที่นั่ง ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง NGV แบบ Composite
    Type II มีความปลอดภัย ภายใต้มาตรฐานวิศวกรรมยานยนต์
    แบบตัวถังรถได้รับการอนุมัติจากกรมขนส่งทางบก
    ส่งเสริมการประหยัดพลังงานและลดค่าใช้จ่าย เหมาะสำหรับให้บริการท่องเที่ยว
    รับส่งผู้โดยสาร พนักงาน เหมาะสำหรับรองรับบริการขนส่งมวลชนได้อย่างเต็มรูปแบบ

4.  รถรุ่น KLQ-6109C เป็นรถ Coach ขนาด 10.5 เมตร บริการผู้โดยสารสูงสุดจำนวน 43
    ที่นั่ง ด้วยเครื่องยนต์ใช้ก๊าซธรรมชาติ (CNG) ภายใต้มาตรฐานวิศวกรรมยานยนต์
    แบบตัวถังรถได้รับการอนุมัติจากกรมขนส่งทางบก ช่วยลดมลพิษและประหยัดพลังงานถึง 1 ใน
    3 เน้นความปลอดภัยสูงสุด ให้คุณมั่นใจได้ทุกการเดินทาง

5.  รถรุ่น KLQ-6120G Auto, KLQ-6128GC Manual เป็นรถ City Bus ขนาด 12 เมตร
    บริการผู้โดยสารสูงสุดจำนวน 41 ที่นั่ง ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง
    NGV แบบ Composite Type II มีความปลอดภัย ภายใต้มาตรฐานวิศวกรรมยานยนต์
    แบบตัวถังรถได้รับการอนุมัติจากกรมขนส่งทางบก
    ส่งเสริมการประหยัดพลังงานและลดค่าใช้จ่าย เหมาะสำหรับให้บริการท่องเที่ยว
    รับส่งผู้โดยสาร พนักงาน เหมาะสำหรับรองรับบริการขนส่งมวลชนได้อย่างเต็มรูปแบบ

6.  รถรุ่น KLQ-6129C Manual เป็นรถ Coach ขนาด 12 เมตร บริการผู้โดยสารสูงสุดจำนวน
    53 ที่นั่ง ด้วยเครื่องยนต์กว่า 300 แรงม้า เชื้อเพลิงใช้ก๊าซธรรมชาติ (CNG)
    ทุกองค์ประกอบพัฒนาเพื่อตอบสนองความต้องการของผู้โดยสารอย่างเต็มที่เหมาะสำหรับให้บริการท่องเที่ยว.
    รับส่งผู้โดยสารและพนักงานได้อย่างเต็มรูปแบบ

3-2

7.  รถรุ่น KLQ-6540 Manual เป็นรถตู้โดยสารสูงสุดจำนวน 15 ที่นั่ง
    ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง NGV แบบ Composite Type II
    มีความปลอดภัยสูง ภายใต้มาตรฐานวิศวกรรมยานยนต์
    แบบตัวถังรถได้รับการอนุมัติจากกรมขนส่งทางบก ส่งเสริมการประหยัดพลังงาน
    อนุรักษ์สิ่งแวดล้อม และลดค่าใช้จ่าย
    เหมาะสำหรับใช้เป็นรถโดยสารทั้งประเภทสาธารณะและเอกชน
    และใช้งานโดยสารทุกประเภท อีกทั้งยังเป็นที่ต้องการของตลาดอย่างมากในขณะนี้

8.  รถปิคอัพและรถ LIGHT TRUCK เป็นรถเพื่อใช้ขนส่งสินค้าด้วยเครื่องยนต์ใช้ก๊าซธรรมชาติ
    (CNG) มีความปลอดภัยสูง เป็นรถเพื่อตอบสนองความต้องการของผู้ใช้ในด้ายการลดค่าใช้จ่าย
    และตอบสนองนโยบายการประหยัดพลังงาน

    1.  ลักษณะผลิตภัณฑ์กลุ่มธุรกิจ KARMARTS

กลุ่มเครื่องสำอาง

ประกอบไปด้วย

-   ผลิตภัณฑ์บำรุงผิวหน้าเช่น โทนเนอร์, สบู่ล้างหน้า, โลชั่นบำรุงหน้า, แอมพูบำรุงหน้า,
    มาส์กหน้า, เซรั่มบำรุงหน้า เป็นต้น

-   ผลิตภัณฑ์บำรุงผิวกายเช่น โลชั่นบำรุงผิว, เจลขัดขี้ไคล, สบู่อาบน้ำ, มาส์กตัว,
    โลชั่นกันแดด, เกลืออาบน้ำ, สเปรย์น้ำแร่สำหรับตัว เป็นต้น

-   ผลิตภัณฑ์กระชับสัดส่วน เช่น โลชั่นกระชับหน้าท้อง, เกลือกระชับสัดส่วน, เจลสลายไขมัน,
    มูสกระชับสะโพก เป็นต้น

-   ผลิตภัณฑ์บำรุงเส้นผม เช่น แชมพู, ครีมนวด, ทรีตเม้นต์, มูสจัดแต่งทรงผม,
    สเปรย์จัดทรงผม, น้ำแร่บำรุงผม, ยาย้อมสีผม เป็นต้น

-   ผลิตภัณฑ์บำรุงเท้าและขา เช่น โลชั่นทาเท้า, บาล์มบำรุงฝาเท้า, ครีมกำจัดขนขา เป็นต้น

-   ผลิตภัณฑ์เกี่ยวกับเล็บ เช่น ยาทาเล็บ, แผ่นเช็ดเล็บ, สเปรย์ฉีดเล็บแห้ง, สติ๊กเกอร์ติดเล็บ
    เป็นต้น

-   ผลิตภัณฑ์แต่งหน้า เช่น แป้งทาหน้า, อายไลน์เนอร์, บรัชออน, ลิปติก, รองพื้น เป็นต้น

กลุ่มสินค้าอุปโภค

ผลิตภัณฑ์ประเภทผงซักฟอก, ทิชชูเช็ดหน้า, กระดาษชำระแบบม้วน,
ทิชชูเช็ดหน้าแบบพกพา,น้ำยาล้างจาน เป็นต้น

3.2 การตลาดและภาวะการแข่งขัน

การตลาดและการขายดำเนินการโดยผู้บริหารที่มีความเชี่ยวชาญ บริษัทฯ
ได้เล็งเห็นแนวโน้มการดำเนินธุรกิจเครื่องใช้ไฟฟ้ามีการแข่งขันรุนแรงมากขึ้นโดยเฉพาะด้านราคา
จากการเปิดตลาดการค้าเสรีทำให้สินค้าจากต่างประเทศนำเข้ามาจำหน่ายในประเทศในราคาที่ต่ำกว่าต้นทุนการผลิตจากโรงงาน
บริษัทฯ ได้ตระหนักถึงความอยู่รอดจึงได้ศึกษาแนวทางการทำธุรกิจ
โดยได้เล็งเห็นธุรกิจในส่วนที่ส่งเสริมการประหยัดพลังงานโดยรวมของประเทศ
ในด้านการขนส่งน้ำมันเชื้อเพลิง ซึ่งเป็นปัจจัยสำคัญของต้นทุนการ

3-3

ผลิต ราคาน้ำมันมีการปรับสูงขึ้นมาโดยตลอด บริษัทฯ จึงได้ทำธุรกิจรถยนต์ที่ใช้ก๊าซธรรมชาติ
(NGV)
เพราะภาครัฐได้มีการผลักดันส่งเสริมการใช้ก๊าซธรรมชาติในภาคขนส่งและเพื่อช่วยเร่งผลักดันนโยบายการขยายการใช้รถยนต์ที่ใช้ก๊าซธรรมชาติ
(NGV) ในภาคขนส่ง มีความคล่องตัวและบรรลุเป้าหมายเร็วยิ่งขึ้น บริษัทฯ
ได้นำเข้ารถโดยสารขนาดเล็ก, ขนาดกลางและขนาดใหญ่ ที่ใช้ก๊าซธรรมชาติ (CNG) ซึ่งบริษัทฯ
ได้รับการแต่งตั้งให้เป็นตัวแทนประกอบและจำหน่ายรถ Coach และ City Bus
ภายใต้เครื่องหมายการค้า “Higer” จากสาธารณรัฐประชาชนจีน และในปัจจุบันบริษัทฯ
ได้เริ่มจำหน่ายรถโดยสารประเภทรถตู้ และมีแผนในอนาคตจะจำหน่ายรถกระบะขนส่งสินค้าอีกด้วย

สำหรับกลุ่มธุรกิจ “KARMARTS” ซึ่งเป็นสินค้านำเข้าประเภทเครื่องสำอางเครื่องประทินผิว
และสินค้าใช้ประจำวันที่เป็นที่ต้องการของตลาดและยังคงมีแนวโน้มเพิ่มขึ้นอย่างต่อเนื่อง โดยบริษัทฯ
เน้นการจับมือกับแบรนด์ต่างๆในต่างประเทศที่ต้องการขยายตลาดในประเทศไทย
เซ็นสัญญาตัวแทนจำหน่ายแต่เพียงผู้เดียวในประเทศไทย เพื่อให้ทางบริษัทฯ
ดำเนินการขยายตลาดในช่องทางการจัดจำหน่ายของบริษัทฯ

  กลยุทธ์การแข่งขัน

กลุ่มธุรกิจ NGV

บริษัทฯ มุ่งเน้นการพัฒนาผลิตภัณฑ์ให้มีมาตรฐานและคุณภาพระดับสากล
รวมถึงประโยชน์ใช้สอยของผลิตภัณฑ์ เพื่อสนองความต้องการของกลุ่มลูกค้าได้ทุกกลุ่ม
มีทีมงานที่มีความรู้ทางด้านอะไหล่พร้อมที่จะบริการลูกค้าของบริษัทฯ
และลูกค้าอื่นที่ใช้รถโดยสารที่ใช้ก๊าซธรรมชาติ (NGV) จากประเทศจีน รวมทั้งบริษัทฯ
มีศูนย์บริการหลังการขาย และเป็นศูนย์รวมอะไหล่รถโดยสารมากพอต่อความต้องการของลูกค้า
เพื่อบริการลูกค้าได้รวดเร็วและมีประสิทธิภาพ

กลุ่มธุรกิจ KARMARTS

บริษัทฯ
เน้นการกระจายสินค้าแบบส่งให้กับร้านค้าส่งขนาดใหญ่ในทุกจังหวัดและทำการเปิดตัวแทนจำหน่ายสินค้าปลีก-ส่งกลุ่มสินค้าKARMARTSในทุกจังหวัด
สำหรับร้านค้าส่งรายย่อยนั้นบริษัทฯ ผลักดันให้ซื้อสินค้าผ่านตัวแทนจำหน่าย
หรือเข้ามาซื้อสินค้าที่คลังสินค้าสำนักงานใหญ่ โดยบริษัทฯ
พยายามขยายจุดค้าส่งที่สำนักงานใหญ่ให้เป็นที่รู้จักในแวดวงผู้ประกอบการค้าส่ง
โดยในอนาคตจะขยายกลุ่มสินค้าหลากหลายมากขึ้นกว่าเดิมเพื่อตอบโจทย์ผู้ประกอบการที่ต้องการหาสินค้าไปจำหน่าย

ในปลายปี 2553 นั้นบริษัทฯ
ได้สร้างรูปแบบการจำหน่ายแบบค้าปลีกโดยการเชิญตัวแทนจำหน่ายที่มีศักยภาพเปิดร้านภายใต้เครื่องหมายการค้า
KARMARTS ซึ่งภายในร้านจำหน่ายเฉพาะสินค้า KARMARTS เท่านั้นโดยร้าน KARMARTS
นั้นถูกออกแบบและควบคุมการดำเนินงานโดยบริษัทฯ ทั้งสิ้น และในปัจจุบันมีจำนวนสาขากว่า 20
แห่งทั่วประเทศไทย

ทั้งนี้สินค้าที่จำหน่ายในปัจจุบันเป็นสินค้าแบรนด์นำเข้าซึ่งได้แต่งตั้งให้บริษัทเป็นตัวแทนจำหน่ายแต่เพียงผู้เดียว
นอกจากนี้บริษัทฯ
ยังมีการสร้างแบรนด์เองโดยมีการออกแบบผลิตภัณฑ์และสรรหาโรงงานผู้ผลิตที่ได้มาตารฐานทำให้สินค้าทุกรายการมีคุณภาพและมีคุณสมบัติเด่นตามกระแสและความต้องการของตลาดอีกด้วย

3-4

ลักษณะลูกค้า

กลุ่มธุรกิจ NGV

กลุ่มลูกค้าของบริษัทฯ ส่วนใหญ่จะเป็น ขสมก, บขส, รถร่วมบริการ, ผู้ประกอบการรถทัวร์,
รถตู้รับส่งพนักงาน, รถสองแถว และบุคคลทั่วไป

กลุ่มธุรกิจ KARMARTS

-   ประเภทลูกค้าขายส่ง

กลุ่มลูกค้าร้านขายส่ง-ปลีกเครื่องสำอาง, ร้านขายยา, Supermarket,
ผู้ประกอบการรายย่อยทาง Website, บุคคลทั่วไปที่สนใจเริ่มทำธุรกิจ

-   ประเภทลูกค้าปลีก

กลุ่มผู้หญิงตั้งแต่อายุ 16 ปี- 50 ปี ที่ต้องการผลิตภัณฑ์ที่ใช้ดูแลตัวเองและเสริมความงาม

รูปแแบบการโฆษณา

กลุ่มธุรกิจ NGV

แนวทางการโฆษณาของบริษัทฯ คือพยายามสร้างการรับรู้ในเครื่องหมายการค้าผลิตภัณฑ์ “Higer”
ดังนั้นบริษัทฯ ได้ออก Booth ตามงานต่างๆ ที่เกี่ยวกับรถยนต์ที่ก๊าซธรรมชาติโดยเฉพาะ
และลงโฆษณานิตยสาร และวารสารต่างๆ โดยบริษัทฯ จะเลือกใช้สื่อแต่ละประเภท
โดยเลือกสื่อที่สามารถเข้าถึงผู้บริโภคให้มากที่สุด อีกทั้งใช้สื่ออิเล็กทรอนิกส์ เช่น E-mail,
Website ต่างๆ เป็นต้น

กลุ่มธุรกิจ KARMARTS

ทางบริษัทฯ ประชาสัมพันธ์เพื่อแนะนำสินค้าผ่านทางนิตยสารชั้นแนวหน้าของประเทศ
เพื่อให้เป็นที่รู้จักทั้งกลุ่มผู้ประกอบการค้าส่งและผู้บริโภคปลีกทั่วไปโดยเน้นกลุ่มนิตยสารวัยรุ่นและวัยทำงานตอนต้น
เช่น Ray, S Cawaii, Vivi เพื่อให้ตรงกลุ่มลูกค้า
อีกทั้งยังโฆษณผ่านสื่อนิตยสารบันเทิงเพื่อจับกลุ่มคนทำงานและกลุ่มบ้านอีกด้วย

นอกจากนี้บริษัทฯ ยังมีการประชาสัมพันธ์ผ่านแคทตาล็อค, ธง J-Flag, แผ่นป้ายตั้งพื้น,
สติ๊กเกอร์ติดหน้าร้านค้า, ป้ายไวนิลโฆษณา, Facebook, Website อีกทั้งยังมีการจัด Event
ตามงานแสดงสินค้าต่างๆ อีกด้วย

สภาพการแข่งขันภายในอุตสาหกรรม 

กลุ่มธุรกิจ NGV

เนื่องจากอุตสาหกรรมประกอบรถโดยสารในประเทศไทย ยังคงใช้ระบบการประกอบแบบคันต่อคัน
ทำให้ความสามารถในการผลิตไม่สูงมากนักและมาตรฐานในการผลิตไม่สม่ำเสมอเท่าที่ควร แต่
Technology การประกอบรถโดยสารของ Higer เป็น Technology transfer จาก Scania
ซึ่งประกอบรถโดยสารแบบสายการผลิตที่ได้รับการอบรมและวิศวกรผู้เชี่ยวชาญมาจากโรงงานผู้ผลิตระดับยุโรป
และควบคุมการผลิตให้ได้มาตรฐานและมีคุณภาพระดับสากล
โดยมีบริหารหลังการขายเมื่อรถโดยสารมีปัญหา
มีทีมงานที่ชำนาญเฉพาะด้านในการวิเคราะห์ปัญหาและช่างผู้ชำนาญงานในการซ่อมและบำรุงรักษารถ

3-5

และเป็นศูนย์รวมอะไหล่รถโดยสารมากพอต่อความต้องการของลูกค้า ปัจจุบันบริษัทฯ
เป็นบริษัทแรกที่ได้แบบความเห็นชอบรถโดยสารประเภทรถตู้โดยสารเพื่อจำหน่ายรุ่น KLQ6540

บริษัทฯ เป็นผู้นำเข้าเครื่องยนต์ DS140 NGV และอุปกรณ์ สำหรับเปลี่ยนรถกระบะ Diesel
และชุดอุปกรณ์ NGV ระบบดูด โดยมีทีมงานที่ชำนาญในการติดตั้ง
ภายหลังการติดตั้งมีทีมงานแนะนำการขับรถที่ใช้ก๊าซ, การเติมก๊าซ และความปลอดภัยในการใช้รถ

บริษัทฯ ได้ยื่นต่อกรมขนส่งทางบก
เพื่อเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง ดังนี้

1.  บริษัทฯ
    ยื่นขอเป็นผู้ตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบ
    เลขที่ สธข. 6.1-2551 หนังสือฉบับนี้มีอายุ 3 ปี นับตั้งแต่วันที่ 28 เม.ย. 2551 ถึงวันที่
    27 เม.ย. 2554 โดยได้รับความเห็นชอบให้เป็นผู้ตรวจและทดสอบ
    เครื่องอุปกรณ์และส่วนควบและการติดตั้งเครื่องอุปกรณ์และส่วนควบ
    ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
    พ.ศ. 2550

2.  บริษัทฯ
    ยื่นขอเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงประเภท
    เบนซิน เลขที่ ตธร 57-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย. 2551
    ถึงวันที่ 22 เม.ย. 2554 โดยได้รับความเห็นชอบให้เป็นผู้ติดตั้ง
    ตามกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง
    พ.ศ. 2550

3.  บริษัทฯ
    ยื่นขอเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงประเภท
    ก๊าซธรรมชาติ เลขที่ ตธข 57.1-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย.
    2551 ถึงวันที่ 22 เม.ย. 2554 โดยได้รับความเห็นชอบให้เป็นผู้ติดตั้ง
    ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
    พ.ศ. 2550

4.  บริษัทฯ
    ยื่นขอเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงประเภท
    เบนซิน เลขที่ ตธข 47-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย. 2551
    ถึงวันที่ 22 เม.ย. 2554 โดยได้รับความเห็นชอบให้เป็นผู้ติดตั้ง
    ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
    พ.ศ. 2550

กลุ่มธุรกิจ KARMARTS

ถึงแม้ว่าอุตสาหกรรมการผลิตเครื่องสำอางในประเทศไทยจะมีเป็นจำนวนมาก
แต่ด้วยอุปสงค์ที่เพิ่มขึ้น
ประกอบกับกระแสสินค้ากลุ่มเครื่องสำอางและเครื่องประทินผิวนำเข้าที่เป็นที่ต้องการของตลาดอย่างไม่หยุดยั้ง
และในยุคสมัยนี้
สินค้ากลุ่มเครื่องสำอางและเครื่องประทินผิวดูเหมือนเป็นสิ่งจำเป็นไม่เพียงแต่ผู้หญิงเท่านั้นแต่ผู้ชายก็หันมาให้ความสนใจกับผลิตภัณฑ์ดังกล่าวอีกด้วย
จึงทำให้สินค้าที่ทางบริษัทฯนำเข้าเป็นสินค้าที่ตรงความต้องการของตลาด

นอกจากนี้บริษัทฯ ยังเน้นการเป็นผู้นำเข้าแทนการผลิตสินค้าเอง
ดังนั้นความเสี่ยงในการลงทุนทำโรงงานผลิตจึงไม่มี นับได้ว่าบริษัทฯ
สามารถมีความคล่องตัวที่จะสรรหาสินค้าที่ดีมีคุณภาพพร้อมกับใช้นวัตกรรมใหม่ๆ จาก Supplier
จากต่างประเทศได้อย่างเต็มที่

3-6

3.3 การจัดหาผลิตภัณฑ์

บริษัทฯ มีการจัดหาผลิตภัณฑ์ ดังนี้

1. การจัดหาผลิตภัณฑ์สำเร็จรูปเพื่อรถยนต์ใช้ก๊าซธรรมชาติจำหน่าย CBU (Completely
Built-up Unit)

บริษัทฯ จะมีการสั่งซื้อผลิตภัณฑ์สำเร็จรูปจากต่างประเทศ
ซึ่งผลิตภัณฑ์ประเภทนี้จะจำหน่ายให้กับลูกค้าได้โดยทันที โดยบริษัทฯ
จะเน้นและคัดเลือกโรงงานผู้ผลิตโดยคำนึงถึงคุณภาพของผลิตภัณฑ์ให้ได้มาตรฐานก่อนนำเข้ามาขายให้กับลูกค้า

  สัดส่วนการสั่งซื้อผลิตภัณฑ์สำเร็จรูปเพื่อจำหน่าย CBU (Completely Built-up Unit)

บริษัทฯ จะสั่งซื้อผลิตภัณฑ์สำเร็จรูปจากบริษัทผู้จำหน่ายภายนอกประเทศประมาณ 1-2
รายและจากต่างประเทศ เช่น จีน ประมาณ 1-2 ราย

ในปี 2553 บริษัทฯ มีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ
เท่ากับ 5 : 95

ผลกระทบต่อสิ่งแวดล้อม

- ไม่มี –

บริษัทฯ จะทำการสรรหาผลิตภัณฑ์จากทั่วเอเชีย
โดยทำการตรวจเยี่ยมชมมาตรฐานของโรงงานผลิตและทำการทดลองสินค้าทุกชิ้นก่อนนำเข้าสินค้านั้นเพื่อให้ลูกค้าได้มั่นใจมาตรฐานและคุณภาพของสินค้าก่อนออกจำหน่ายถึงผู้บริโภคต่อไป

2.
บริษัทมีการจัดซื้อสินค้าอุปโภคโดยการเดินทางไปยังโรงงานในต่างประเทศเพื่อเลือกสินค้าโดยตรง
ซึ่งได้เลือกเฉพาะ Supplier ที่ได้มาตรฐานการผลิตและเป็นที่ยอมรับในระดับสากล
นอกจากนี้ยังมีการทำสัญญาเป็นตัวแทนจำหน่ายแต่เพียงผู้เดียวในหลายๆ Supplier
ทำให้มั่นใจได้ว่าสินค้าที่นำมาจำหน่ายในประเทศไทยจะทันสมัยและทันกระแสของตลาดอย่างแน่นอน

จำนวนในการสั่งซื้อจะเป็นไปตามหลักความเป็นไปได้ของตลาด
โดยจะไม่เน้นเก็บสต็อกสินค้ามากเกินความจำเป็น
ซึ่งทางทีมงานการตลาดจัดซื้อตามการประมาณการขายล่วงหน้าและเน้นการเคลื่อนไหวของสินค้าให้เร็วตามกระแสของตลาดโดยรวม

  สัดส่วนการสั่งซื้อสินค้าอุปโภค (Consumer Product)

บริษัทฯ จะสั่งซื้อผลิตภัณฑ์สำเร็จรูปจากบริษัทผู้จำหน่ายภายในประเทศประมาณ 1-2
รายและจากต่างประเทศประมาณ 3-4 ราย

ในปี 2553 บริษัทฯ มีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ
เท่ากับ 3 : 97

ผลกระทบต่อสิ่งแวดล้อม

- ไม่มี –

3-7

3.4 งานที่ยังไม่ได้ส่งมอบ

-ไม่มี-

4-1

4. การวิจัยและพัฒนา

บริษัทฯ ไม่มีการวิจัยและพัฒนา